Norske eks-proffer: Helt jevnt mellom United og City
Erik Thorstvedt (Tottenham 1989-1996), Henning Berg (Manchester United (1997-2000), Stig Inge Bjørnebye (Liverpool 1992-2000), Kåre Ingebrigtsen (Manchester City 1992-1994), Erland Johnsen (1989-1997) og Pål Lydersen (Arsenal 1991-1994) har en fortid i seks av klubbene det er knyttet størst forventninger til i Premier League 2012/13.LIVE:Følg Premier League-runde her! - Mancini ser ut til å ha ballegrep på garderoben, sier Stig Inge Bjørnebye og spår Manchester City som seriemestere. - Det er mer potensial for såpeopera og internt bråk i City, mener Erik Thorstvedt og tror Sir Alex Ferguson kan dra frem seiersgliset sitt i mai. Henning Berg tror det blir «helt jevnt» mellom Manchester-klubbene, mens Kåre Ingebrigtsen tror på det umulige:I tillegg til å liste opp topp 4, kommer de tidligere England-proffene med en vurdering av sin eks-klubb på balløya. De seks pensjonerte fotballspillerne røper også hvem de tror blir toppscorer.1. Manchester City 2. Manchester United 3. Arsenal 4. Liverpool TITTELKAMPEN: - Jeg liker ikke å tippe United på topp, men samtidig tror også jeg at City vinner. De har stor bredde, og Mancini ser ut til å ha ballegrep på garderoben - noe som trengs. Han har vært flink til å kombinere det kollektive med individuelt krydder, og får han i gang Tevez igjen, kan dette bli veldig bra. United har også forsterket bra, det samme har Arsenal. LIVERPOOL: - Jeg synes det er veldig spennende det som skjer i Liverpool nå, og forhåpentligvis kan neste sesong være starten på en ny storhetstid. Signeringene de gjør er fremtidsrettet, og jeg har tro både på eierne og deres konsept, samt manageren. TOPPSCORER: - Hvem som blir toppscorer har jeg ingen oversikt over, det er det andre som har bedre grunnlag enn meg til å tippe.1. Manchester United 2. Manchester City 3. Chelsea 4. Arsenal TITTELKAMPEN: - City har en jevnere tropp, men jeg tror United fort kan vinne serien. Det er en fordel for City at Tevez kan spille hele sesongen. Det en lang sesong - med oppturer og nedturer - og jeg tror det kommer til å bli helt jevnt. MANCHESTER UNITED: - United har helt sikkert har lyst å vinne. Med van Persie har de styrket sjansene sine, men United må slippe inn færre mål enn i fjor. TOPPSCORER: - Toppscoreren kommer fra en av de to (United eller City). Om det blir Agüero, Tevez, van Persie eller Rooney er vanskelig å si. Jeg blir overrasket om det blir noen andre.1. Chelsea 2. Manchester United 3. Manchester City 4. Liverpool TITTELKAMPEN: - Jeg sier Chelsea. Men da tipper jeg mest med hjertet. CHELSEA: - De har kjøpt inn noen gode angrepsspillere. Chelsea har forsvart seg dårlig siden Mourinho forsvant. Den defensive strukturen har vært under pari. Forsvarsspillet må bli bedre enn forrige sesong. TOPPSCORER: - Det tror jeg blir van Persie. Han vil få enda flere sjanser enn han fikk i Arsenal.1. Manchester United 2. Manchester City 3. Arsenal 4. Chelsea TITTELKAMPEN: - Jeg tippet faktisk United som seriemester før de hentet van Persie. De har Vidic tilbake, samt guts og kultur. Statistikken viser at hvis de taper det ene året, så vinner de det neste. De har den sterkeste kulturen, mens det er mer potensial for såpeopera og internt bråk i City. TOTTENHAM: - Tottenham er et gedigent spørsmålstegn. Klubben drives godt, og det var bra de ikke ga etter for Modric' krav. Likevel må de handle før vinduet stenger, men akkurat nå tror jeg ikke de havner blant topp fire. De starter på en måte ti meter bak de andre. TOPPSCORER: - Når det gjelder toppscoreren, skal jeg være litt kontroversiell - jeg tror det blir Rooney. Det blir jo et spørsmål og fordelingen mellom ham og van Persie, men Rooney dunker jo inn mål.1. Manchester City 2. Manchester United 3. Chelsea 4. Arsenal TITTELKAMPEN: - Jeg tror det blir like jevnt mellom United og City som i fjor, men hvis City har brukt tiden sin godt fra forrige sesongen, så trenger de ikke flere stjerner. Da skal de ha spilt og trent seg enda bedre. Chelsea er for meg den nærmeste utfordreren, mens jeg tror Arsenal havner like bak. Liverpool tror jeg har kjøpt for mange Swansea-spillere til å henge med i teten. MANCHESTER CITY: - Et lag som vant i fjor trenger nødvendigvis ikke så voldsomme forandringer. Jeg tror det viktigste blir å holde de stjernene de har i godt humør. Drama i spillergruppen holdt på å ta knekken på dem i fjor, det kan det fort gjøre i år også - om de ikke er forberedt. TOPPSCORER: - Sånn som det er nå så lukter det at toppscoreren kommer til å befinne seg i United. Robin van Persie scoret 30 mål for Arsenal i fjor og nå vil han spille på et lag som er mye bedre. Jeg tror han fort kan bli nøkkelen for United i årets sesong.1. Manchester City 2. Manchester United 3. Arsenal 4. Chelsea TITTELKAMPEN: - City imponerte i fjor, det er ikke bare å handle inn og sette sammen et lag, men man skape samhandling. De har fått mer ro nå, og jeg tror de vil klare det igjen. Jeg tror likevel det blir utrolig tett blant de fire topplagene, men United får en utfordring på topp - historien viser at det ikke bare enkelt med to enere som spisser. Chelsea tror jeg også vil være veldig på hugget, de har handlet bra, og vil ligge helt oppi toppen. Det blir veldig jevnt, og skader kan bli avgjørende. ARSENAL: - Jeg tror også Arsenal kan være med å slåss om ligagullet. De har handlet litt annerledes enn tidligere, med mer etablerte spillere, og har fått mye fart. Santi Cazorla synes jeg virker spesielt spennende, men man skal heller ikke glemme at unggutter som Chamberlain, Walcott og Wilshire er blitt et år eldre, og kan bidra mer. TOPPSCORER: - Toppscorer? Vanskelig, men jeg holder en knapp på Rooney.
I dag starter Premier League-festen! Se hvordan våre tidligere England-proffer vurderer sin eks-klubb.